Sledujte nás na Instagrame@hospodarske_noviny
Pilot španielskej leteckej spoločnosti Air Europa dnes na letisku Schiphol v Amsterdame omylom vyvolal poplach.
S odkazom na leteckú spoločnosť o tom informujú zahraničné médiá. V lietadle predtým zasahovala polícia, aby vyšetrila "podozrivú situáciu". Nikomu sa nič nestalo.
"V lietadle z Amsterdamu do Madridu bol dnes večer omylom spustený alarm a na základe toho letisko pristúpilo k predpísaným bezpečnostným opatreniam," uviedli španielske aerolínie.
"Príčina poplachu nebola žiadna, všetci cestujúci sú v poriadku a čakajú na odlet," dodala spoločnosť Air Europa.
Pôvodne sa objavili nepotvrdené informácie, že pilot vyvolal poplach kvôli pokusu o únos lietadla.
Na letisku zasahovalo špeciálne policajné komando, prileteli dva vrtuľníky. Poriadkové sily časť letiska vypratali.
Denný prehľad správ emailom
Dostávajte každý deň nové informácie zo sveta politiky, ekonomiky a biznisu.
Pred zadaním e-mailovej adresy si prečítajte pravidlá ochrany osobných údajov a používania cookies. Súhlas na odoberanie noviniek môžete kedykoľvek odvolať.